CELEX: 62011TJ0514
Κοινοτικό σήμα
Διαδικασία ανακοπής
Αίτηση καταχωρίσεως κοινοτικού λεκτικού σήματος BETWIN
Προγενέστερο κοινοτικό εικονιστικό σήμα b’Twin
Σχετικός λόγος απαραδέκτου
Κίνδυνος συγχύσεως
Άρθρο 8, παράγραφος 1, στοιχείο β΄, του κανονισμού (ΕΚ) 207/2009

(
)
[παραλειπόμενα]
Αιτήματα των διαδίκων
Η προσφεύγουσα ζητεί από το Γενικό Δικαστήριο:
—
να ακυρώσει την προσβαλλόμενη απόφαση·
—
να απορρίψει την ανακοπή·
—
να καταδικάσει το ΓΕΕΑ στα δικαστικά έξοδα.
Το ΓΕΕΑ ζητεί από το Γενικό Δικαστήριο:
—
να απορρίψει την προσφυγή στο σύνολό της·
—
να καταδικάσει την προσφεύγουσα στα δικαστικά έξοδα.
Σκεπτικό
[παραλειπόμενα]
Επί του αιτήματος μεταρρυθμίσεως
Όσον αφορά το αίτημα της προσφεύγουσας που αφορά την εκ μέρους του Γενικού Δικαστηρίου απόρριψη της ανακοπής, υπενθυμίζεται ότι η εξουσία μεταρρυθμίσεως, η οποία αναγνωρίζεται στο Γενικό Δικαστήριο δυνάμει του άρθρου 65, παράγραφος 3, του κανονισμού 207/2009, δεν σημαίνει ότι αυτό έχει την εξουσία να αποφαίνεται επί ζητήματος ως προς το οποίο δεν έχει ακόμη αποφανθεί το τμήμα προσφυγών. Επομένως, η άσκηση της εξουσίας μεταρρυθμίσεως πρέπει, καταρχήν, να περιορίζεται στις περιπτώσεις κατά τις οποίες το Γενικό Δικαστήριο, έχοντας ελέγξει την κρίση του τμήματος προσφυγών, είναι σε θέση να προσδιορίσει βάσει των αποδειχθέντων πραγματικών και νομικών στοιχείων την απόφαση που όφειλε να είχε λάβει το τμήμα προσφυγών (απόφαση του Δικαστηρίου της 5ης Ιουλίου 2011,
C-263/09 P, Edwin κατά ΓΕΕΑ, Συλλογή 2011, σ. Ι-5853
, σκέψη 72).
Εν προκειμένω, πληρούνται οι προϋποθέσεις για την άσκηση της εξουσίας μεταρρυθμίσεως του Γενικού Δικαστηρίου, όπως αυτές προκύπτουν από την προμνησθείσα απόφαση Edwin κατά ΓΕΕΑ. Πράγματι, από τις σκέψεις που παρατίθενται ανωτέρω, στις σκέψεις 67 έως 77, προκύπτει ότι το τμήμα προσφυγών όφειλε να διαπιστώσει ότι, αντιθέτως προς ό,τι έκρινε το τμήμα ανακοπών, δεν συνέτρεχε κανένας κίνδυνος συγχύσεως για τα προϊόντα που εμπίπτουν στην κλάση 28 και αντιστοιχούν στην ακόλουθη περιγραφή: «φουσκωτές πισίνες για χρήση αναψυχής· συγκροτήματα από μπάρες για αναρρίχηση (εξοπλισμός παιχνιδιού)· παραγεμισμένα λούτρινα ζωάκια· πισίνες (παιχνίδια)· αεροβόλα πιστόλια (παιχνίδια)· ηλεκτρονικά παιχνίδια βίντεο χειρός· οχήματα (αθύρματα)· μοντέλα παιχνιδιών· μονάδες ηλεκτρονικών παιχνιδιών χειρός· μάρκες για παιχνίδια· ντάμες· συσκευές πάρκου αναψυχής· μηχανικά ατομικά παιχνίδια δράσης· αθύρματα, εκτός από αθύρματα για κατοικίδια ζώα· ηλεκτρονικά παιχνίδια· μπαλόνια (παιχνίδια)· ζάρια· πρωτότυπες φάρσες· ηλεκτρονικά παιχνίδια χειρός· κάρτες για παιχνίδια· παιχνίδια τύπου φλιπεράκι· κύπελλα (για παιχνίδι)· εκτυπωτές-παιχνίδια· ομαδοποιημένες ερωτήσεις για επιτραπέζια παιχνίδια· κάρτες για μπίνγκο· μοντέλα αεροσκαφών· κορίνες μπιλιάρδου· ντόμινο· διακοσμητικοί ανεμοδείκτες· φλιπεράκια· παιχνίδια δεξιοτεχνίας και δράσης· επιτραπέζια παιχνίδια· αυτόματα κερματοδόχα μηχανήματα· φλιπεράκια (με κερματοδέκτη και χωρίς)· μοντέλα αεροσκαφών (σε σμίκρυνση υπό κλίμακα)· χαρτοπαίγνια· ιπτάμενοι δίσκοι· μπάλες παιχνιδιού· αθύρματα· κύπελλα για ζάρια· κούκλες· σετ μπόουλινγκ· (τηλεκατευθυνόμενα) οχήματα (αθύρματα)· κρίκοι· βελάκια· μηχανήματα εκτόξευσης πήλινων περιστεριών (πήλινων αντικειμένων με τη μορφή δίσκου, τα οποία χρησιμοποιούνται ως στόχος από κυνηγούς)· μοντέλα οχημάτων· έλκηθρα· αυτόματα μηχανήματα (παιχνιδιών με κερματοδέκτη) [μηχανές]· σκακιέρες· αποκριάτικες μάσκες· παζλ· παραγεμισμένα παιχνίδια· φορητές συσκευές ηλεκτρονικών παιχνιδιών· βελάκια· αεροσκάφη· παιχνίδια ρίψης δίσκου· περιστέρια από άργιλο (σαν στόχοι σκοποβολής)· τραμπάλες· αρκουδάκια· παιχνίδια χειρός για βίντεο· ηλεκτροκινούμενα τηλεχειριζόμενα αυτοκινητάκια· παιχνίδια που λειτουργούν με μπαταρίες· μάρκες τυχερών παιχνιδιών· στόχοι σκοποβολής· παραγεμισμένα αρκουδάκια· φουσκωτά παιχνίδια· επιτραπέζια παιχνίδια· κούνιες (παιδικής χαράς κλπ)· χαρταετοί· αυτοκίνητα-μοντέλα». Κατά συνέπεια, πρέπει, μέσω μεταρρυθμίσεως της προσβαλλομένης αποφάσεως, να ακυρωθεί η απόφαση του τμήματος ανακοπών της 21ης Ιουλίου 2010 και να απορριφθεί η ανακοπή όσον αφορά τα προαναφερθέντα προϊόντα.
Επί των δικαστικών εξόδων
[παραλειπόμενα]

Για τους λόγους αυτούς,
ΤΟ ΓΕΝΙΚΟ ΔΙΚΑΣΤΗΡΙΟ (τρίτο τμήμα)
αποφασίζει:

1)
Ακυρώνει την απόφαση του πρώτου τμήματος προσφυγών του ΓΕΕΑ της 30ής Ιουνίου 2011 (υπόθεση R 1816/2010-1) όσον αφορά τα προϊόντα που εμπίπτουν στην κλάση 28 κατά την έννοια της Συμφωνίας της Νίκαιας που αφορά τη διεθνή ταξινόμηση προϊόντων και υπηρεσιών με σκοπό την καταχώρηση σημάτων της 15ης Ιουνίου 1957, όπως αναθεωρήθηκε και τροποποιήθηκε, και αντιστοιχούν στην ακόλουθη περιγραφή: «φουσκωτές πισίνες για χρήση αναψυχής· συγκροτήματα από μπάρες για αναρρίχηση (εξοπλισμός παιχνιδιού)· παραγεμισμένα λούτρινα ζωάκια· πισίνες (παιχνίδια)· αεροβόλα πιστόλια (παιχνίδια)· ηλεκτρονικά παιχνίδια βίντεο χειρός· οχήματα (αθύρματα)· μοντέλα παιχνιδιών· μονάδες ηλεκτρονικών παιχνιδιών χειρός· μάρκες για παιχνίδια· ντάμες· συσκευές πάρκου αναψυχής· μηχανικά ατομικά παιχνίδια δράσης· αθύρματα, εκτός από αθύρματα για κατοικίδια ζώα· ηλεκτρονικά παιχνίδια· μπαλόνια (παιχνίδια)· ζάρια· πρωτότυπες φάρσες· ηλεκτρονικά παιχνίδια χειρός· κάρτες για παιχνίδια· παιχνίδια τύπου φλιπεράκι· κύπελλα (για παιχνίδι)· εκτυπωτές-παιχνίδια· ομαδοποιημένες ερωτήσεις για επιτραπέζια παιχνίδια· κάρτες για μπίνγκο· μοντέλα αεροσκαφών· κορίνες μπιλιάρδου· ντόμινο· διακοσμητικοί ανεμοδείκτες· φλιπεράκια· παιχνίδια δεξιοτεχνίας και δράσης· επιτραπέζια παιχνίδια· αυτόματα κερματοδόχα μηχανήματα· φλιπεράκια (με κερματοδέκτη και χωρίς)· μοντέλα αεροσκαφών (σε σμίκρυνση υπό κλίμακα)· χαρτοπαίγνια· ιπτάμενοι δίσκοι· μπάλες παιχνιδιού· αθύρματα· κύπελλα για ζάρια· κούκλες· σετ μπόουλινγκ· (τηλεκατευθυνόμενα) οχήματα (αθύρματα)· κρίκοι· βελάκια· μηχανήματα εκτόξευσης πήλινων περιστεριών (πήλινων αντικειμένων με τη μορφή δίσκου, τα οποία χρησιμοποιούνται ως στόχος από κυνηγούς)· μοντέλα οχημάτων· έλκηθρα· αυτόματα μηχανήματα (παιχνιδιών με κερματοδέκτη) [μηχανές]· σκακιέρες· αποκριάτικες μάσκες· παζλ· παραγεμισμένα παιχνίδια· φορητές συσκευές ηλεκτρονικών παιχνιδιών· βελάκια· αεροσκάφη· παιχνίδια ρίψης δίσκου· περιστέρια από άργιλο (σαν στόχοι σκοποβολής)· τραμπάλες· αρκουδάκια· παιχνίδια χειρός για βίντεο· ηλεκτροκινούμενα τηλεχειριζόμενα αυτοκινητάκια· παιχνίδια που λειτουργούν με μπαταρίες· μάρκες τυχερών παιχνιδιών· στόχοι σκοποβολής· παραγεμισμένα αρκουδάκια· φουσκωτά παιχνίδια· επιτραπέζια παιχνίδια· κούνιες (παιδικής χαράς κλπ)· χαρταετοί· αυτοκίνητα-μοντέλα».

2)
Όσον αφορά τα μνημονευόμενα στο άρθρο 1 προϊόντα, ακυρώνει την απόφαση του τμήματος ανακοπών της 21ης Ιουλίου 2010 και απορρίπτει την ανακοπή.

3)
Απορρίπτει κατά τα λοιπά την προσφυγή.

4)
Κάθε διάδικος φέρει τα δικαστικά έξοδά του.

Czúcz
Labucka
Γρατσίας
Δημοσιεύθηκε σε δημόσια συνεδρίαση στο Λουξεμβούργο στις 4 Ιουνίου 2013.
(υπογραφές)
(
*1
)	Γλώσσα διαδικασίας: η αγγλική.
(
)	Παρατίθενται μόνον οι σκέψεις της παρούσας αποφάσεως η δημοσίευση των οποίων κρίνεται χρήσιμη από το Γενικό Δικαστήριο.